Vega Squadron

**Vega Squadron** — расейская мультыґеймінґавая кібэрспартовая арґанізацыя. Заснаваная ў 2012 годзе.

## Гісторыя
У 2012 годзе была створаная Vega Squadron як каманда па StarCraft 2 бізнэсоўцам Аляксеем «Vega» Кандаковым. У 2014 годзе арґанізацыя ўвайшла ў такія дысцыпліны як Dota 2, Heroes of the Storm, Hearthstone ды World of Tanks, а ў 2015 — Counter-Strike: Global Offensive й League of Legends. У 2018 годзе арґанізацыя валодае складамі па Dota 2, Counter-Strike: Global Offensive, League of Legends, PlayerUnknown's Battlegrounds і FIFA 18.

## Падразьдзелы

### League of Legends

Падразьдзел арґанізацыі па League of Legends быў сфармаваны на ґрунце каманды «Carpe Diem» 15 сьнежня 2015 року. Галоўным трэнэрам складу быў прызначаны Аляксей «Sharkz» Таранда. Пад яго кіраўніцтвам «ве́ґа» заняла 3-е месца ў вясновым спліце LCL 2016. Незадоўга да старту летняга спліту LCL каманда ўзмацнілася былым гульцом «Moscow Five», «Gambit Esports» ды «Team ROCCAT» Эдуардам «Edward» Абгаранам. «Vega Squadron» дайшла да фіналу ліґі, дзе прайграла «Albus Nox Luna» з рахункам 2:3. 

«Vega Squadron» атрымала СНД-квоту на адборачны турнір да IEM Season 11 — Gyeonggi, што прызначалася спачатку чэмпіёну рэґіёну. Гэта адбылося таму, што «Albus Nox Luna» былі запрошаныя ў фінальную частку адзінаццатага сэзону IEM — World Championship. Нягледзячы на падзеньне ў ніжнюю сетку пасьля паразы віетнамскай камандзе «Saigon Jokers» з рахункам 0:2, «веґа» прайшла на карэйскі этап IEM. На ім «Vega Squadron» заняла апошняе месца пасьля паразы тайваньскай камандзе «J Team» з рахункам 0:2.

Пасьля пераходу Sharkz'а на пазыцыю асыстэнта трэнэра «G2 Esports», галоўным трэнэрам «веґі» стаў Уладзімер «Kayos» Іваноў, што працаваў да гэтага ў трэнэрскім штабе каманды аналітыкам. Пасьля вясновага спліту LCL 2017, па выніках якога Vega Squadron заняла 3-4 месца, Kayos пакінуў калектыў празь нязмогу сумяшчаць працу псыхоляґа й трэнэра. 

Улетку галоўным трэнэрам каманды зноў стаў Sharkz. Vega Squadron упершыню ня выйшла ў плэй-оф LCL, пацярпеўшы паразу ў трохбаковым тай-брэйке за 4-е месца супраць «Team Just Alpha» ды «RoX» і заняла ў выніку пятае месца, што стала прычынаю роспуску падразьдзелу ў жніўні 2017 року й яго перазапампаваньня да пачатку сэзону 2018.

Напрыканцы сьнежня 2017 року галоўным трэнэрам падразьдзелу стаў Дзімітры «Invi» Пратасаў, што месьціўся на пазыцыі аналітыка ў трэнэрскім штабе «веґі» ў першай палове сэзону 2017. З папярэдняга складу ў камандзе засталіся Аляксандар «NoNholy» Аўчыньнікаў ды Роландас «Optimas» Вінцаловічус.

#### Актуальны склад

Трэнэр: Дзімітры «'''Invi'''» Пратасаў

### Counter-Strike: Global Offensive
31 сакавіка 2015 року *Vega Squadron* адчыняе падразьдзел па Counter-Strike: Global Offensive, падпісаўшы гульцоў каманды *Wrecking Gaming*: Дзьмітро «jR» Чарвак, Ігар «norison» Мацеў, Павал «hutji» Лашкоў, Сяргей «Keshandr» Нікішын ды Мікалай «Mir» Біцюкоў.

У сьнежні 2015 року ўвесь склад пераходзіць у арґанізацыю *Arcade eSports*.

У лістападзе 2016 року, пасьля СНД-мінора, *Vega Squadron* падпісваюць кантракты з гульцамі каманды *All-In*, чацьвера зь якіх раней ужо гулялі пад знаменьнем арґанізацыі: Дзьмітро «jR» Чарвак, Павал «hutji» Лашкоў, Сяргей «Keshandr» Нікішын, Мікалай «Mir» Біцюкоў ды Леанід «chopper» Вішнякоў.

17 верасьня 2017 року да каманды далучаюцца Арцём «Fierce» Іванаў у якасьці трэнэра.

У красавіку 2018 року ў складзе Vega адбываюцца зьмены. Саачатку на зэдаль запасных сыходзяць Сяргей «Keshandr» Нікішын й Мікалай «Mir» Біцюкоў. Пазьней арґанізацыя выкупляе кантракт Ігара «Crush» Шаўчэнка ў каманды pro100, месца ж пятага гульца займае трэнэр Арцём «Fierce» Іваноў.

10 траўня 2018 року Vega Squadron анансуе ў якасьці пятага гульца былога гульца Na'Vi, Team Spirit ды forZe Антона «kibaken» Калесьнікава, Арцём «Fierce» Іваноў вяртаецца на пазыцыю трэнэра.

24 лютага 2019 року Леанід «chopper» Вішнякоў пакідае каманду. 

#### Актуальны склад
*  Дзьмітро «**jR**» Чарвак
*  Павал «**hutji**» Лашкоў
*  Ігар «**crush**» Шаўчэнка
*  Антон «**kibaken**» Калесьнікаў

Трэнэр:
*  Арцём «**Fierce**» Іваноў

### Dota 2
5 кастрычніка 2014 року *Vega Squadron* адчыняе склад па Dota 2, падпісваючы наступных гульцоў: Андрэй «The_apathy» Алешкоў (керы), Арцём «Sharfik» Марзавін (мід), Уладзіслаў «Unstopp» Касьцюк (офлэйн), Дзімітры «ShkeepeR» Белякоў (сапорт) ды Андрэй «CaptainLove» Рабчыкаў (сапорт).

20 лістапада тым жа рокам арґанізацыя разьвітаецца з старым складам і падпісвае каманду BUHLO-UroPb: Уладзімер «Noone» Мінэнка (керы), Ільля «Stalianer» Другаў (мід), Павал «9pasha» Хвастуноў (офлэйн), Сямён «CemaTheSlayer» Крывуля (сапорт), Арсень «ArsZeeqq» Усаў (сапорт).

25 красавіка 2015 року *Vega Squadron* падпісвае Андрэя «Mag~» Чыпенку й Аляксея «Solo» Бярэзіна, пасьля чаго пачынаецца эра «залатога складу» арґанізацыі.

У жніўні 2016 року касьцяк *Vega Squadron*, што складаўся з Уладзімера «Noone» Мінэнка, Паўла «9pasha» Хвастунова й Аляксея «Solo» Бярэзіна, узьядноўваюцца ў складзе расейскае арґанізацыі Virtus.pro.

Пасьля частых заменаў у калектыве арґанізацыя прыходзіць да стабільнага складу толькі ў красавіку 2017 року. У каманду ўвайшлі Ільля «ALOHADANCE» Каробкін (керы), Сяргей «G» Брагін (мід), Васіль «AfterLife» Шышкін (офлэйн), Айрат «Silent» Газіеў (сапорт) ды Сямён «CemaTheSlayer» Крывуля (сапорт).

8 верасьня 2017 року да каманды далучаецца першы замежны трэнэр у гісторыі спаборніцкае Dota 2 у СНД — Мюрыель «Kipspul» Гёйсман.

31 сьнежня 2017 року ў Сяргея «G» Брагіна мінае кантракт і па ўзаемнай згодзе бакоў яго не працягваюць. Дырэктар арґанізацыі Аляскей Кандакоў робіць стаўку на пошук ды вырошчваньне маладых талентаў у 2018 годзе.

31 студзеня 2018 року каманда прадставіла новых гульцоў: Яўгенія «Blizzy» Ры й Дзімітрыя «UnderShock» Бальшакова. 28 кастрычніка 2018 году быў падпісаны склад каманды *Team Lithium*.

#### Актуальны склад

### Playerunknown’s Battlegrounds
4 сьнежня 2017 року арґанізацыя абвесьціла пра адкрыцьцё падразьдзелу па дысцыпліне PlayerUnknown’s Battlegrounds.

#### Актуальны склад
*  Георгі «**FiftyFourth**» Ціханаў
*  Максім «**Maxiz0r**» Татарынцаў
*  Міхаіл «**ENINOEL**» Пруднікаў
*  Равіль «**VampireGame**» Ярулін

### FIFA
12 студзеня 2018 року *Vega Squadron* адчыняе падразьдзел па дысцыпліне FIFA і падпісвае расейскага гульца ў FIFA 18 — Міхаіла «Torres» Запарожца.

#### Актуальны склад
 Міхаіл «**Torres**» Запарожац

## Крыніцы

Катэгорыя:Кібэрспартовыя каманды
Катэгорыя:Кібэрспорт у Расеі